pythainlp/thai-wiki-dataset-v4 huggingface dataset:
ตำบลกล้วยแพะ

กล้วยแพะ เป็นตำบลหนึ่งของอำเภอเมืองลำปาง จังหวัดลำปาง ใน พ.ศ. 2563 ตำบลนี้มีประชากร 8,874 คน
การแบ่งเขตการปกครอง.
ตำบลกล้วยแพะแบ่งออกเป็น 6 หมู่บ้าน ดังนี้
องค์กรปกครองส่วนท้องถิ่น.
ตำบลกล้วยแพะทั้งตำบลอยู่ในเขตเทศบาลเมืองเขลางค์นคร
เว็นอะวูแมน

"เว็นอะวูแมน" (อังกฤษ: When A Woman) คือเพลงของ แกเบรียล นักร้องหญิงชาวอังกฤษ แต่งโดย แกเบรียล ร่วมกับ ริชาร์ด สแตนนาร์ด และ จูเลียน แกลลาเกอร์ วางจำหน่ายในเดือนมิถุนายน พ.ศ. 2543 เป็นซิงเกิลที่สามจากอัลบั้มชุดที่สามที่ชื่อว่า "ไรส์" เพลงนี้ขึ้นถึงอันดับที่ 6 บนชาร์ตซิงเกิลของสหราชอาณาจักร กลายเป็นซิงเกิลอันดับ 2 จากอัลบั้มที่ขึ้นชาร์ตสูงสุด และเป็นเพลงฮิตติดท้อปเท็นอันดับที่ 8 ของแกเบรียล
บรอนสัน รีด

เจร์ไมนี แฮเลย์ (Jermaine Haley; 25 ค.ศ. 1988(1988--)) เป็นนักมวยปล้ำอาชีพชาวออสเตรเลียที่เซ็นสัญญากับ WWE ภายใต้ชื่อนาม บรอนสัน รีด (Bronson Reed) เคยเป็นที่รู้จักในนาม โจนาห์ ร็อก (Jonah Rock) ตอนร่วมกลุ่ม The Mighty Don't Kneel
ฟาบรีซีโอ โรมาโน

ฟาบรีซีโอ โรมาโน (เกิด 21 กุมภาพันธ์ ค.ศ. 1993) เป็นนักข่าวกีฬาชาวอิตาลี เขาเชี่ยวชาญข่าวการย้ายทีมของนักเตะทั่วโลก โดยมีสโลแกนติดปากว่า "Here we go!" ซึ่งใช้ประกาศเมื่อมีดีลการย้ายทีมเกิดขึ้น
ประวัติ.
ฟาบรีซีโอ โรมาโน เกิดเมื่อวันที่ 21 กุมภาพันธ์ ค.ศ. 1993 ที่เมืองเนเปิลส์ และศึกษาต่อที่มหาวิทยาลัยพระหฤทัยคาทอลิกในเมืองมิลาน เขาเป็นผู้ที่มีความสามารถทางด้านภาษา สามารถพูดได้หลายภาษาทั้งภาษาอังกฤษ ภาษาสเปน และภาษาอิตาลี โรมาโนเป็นแฟนของสโมสรวอตฟอร์ด ซึ่งแข่งขันอยู่ในอีเอฟแอลแชมเปียนชิปของอังกฤษ
อาชีพ.
ภาพรวมอาชีพ.
โรมาโนเริ่มต้นอาชีพนักข่าวฟุตบอลตั้งแต่ปี 2009 ขณะยังเรียนอยู่ระดับมัธยมปลาย ในปี 2010 กาเร็ธ ครุกส์ ได้พบกับโรมาโนระหว่างเป็นพิธีกรในงานภายในองค์กรของบริษัทเฟียต ที่โรมาโนทำงานอยู่ในขณะนั้น หลังจากประทับใจในความรู้เกี่ยวกับฟุตบอลอิตาลีของเขา ครุกส์จึงได้ส่งอีเมลไปยัง ทิม เดวี ผู้อำนวยการใหญ่ของบีบีซี เพื่อเสนอให้โรมาโน มาร่วมเป็นแขกรับเชิญใน "ทีมยอดเยี่ยมประจำสัปดาห์" คอลัมน์ยอดนิยมของครุกส์ จุดเปลี่ยนสำคัญในอาชีพของเขาเกิดขึ้นในปี 2011 เมื่อโรมาโนได้รับข้อมูลวงในจากเอเยนต์ชาวอิตาลีที่ทำงานให้กับบาร์เซโลนา เกี่ยวกับเมาโร อิการ์ดิ ซึ่งขณะนั้นเป็นนักเตะเยาวชนของบาร์เซโลนา ในปี 2012 โรมาโนได้เข้าร่วมงานกับสกายสปอร์ต (อิตาลี) และได้สร้างเครือข่ายอันกว้างขวางกับสโมสร นักเตะ และเอเยนต์ทั่วทั้งยุโรป นอกจากนี้ เขายังเขียนบทความให้กับเดอะการ์เดียน และซีบีเอสสปอร์ตส โดยอาศัยอยู่ที่เมืองมิลาน
ผลงานที่โดดเด่นและเป็นที่ยอมรับ.
โรมาโนเป็นที่รู้จักจากประโยคติดปากว่า "Here we go!" ซึ่งใช้เพื่อยืนยันการทำข้อตกลงในการย้ายทีม 90min ยกย่องให้เขาเป็นหนึ่งในแหล่งข่าวที่น่าเชื่อถือที่สุดในการย้ายทีมของนักฟุตบอล โดยมีชื่อเสียงโด่งดังในด้านความแม่นยำของข้อมูล ชื่อเสียงความน่าเชื่อถือและจำนวนผู้ติดตามบนโซเชียลมีเดียที่มากมายของเขา ทำให้หลายสโมสรฟุตบอลเชิญเขาเข้ามามีส่วนร่วมในการเผยแพร่วิดีโอประกาศการย้ายทีมของนักเตะ โรมาโน่ได้รับการคัดเลือกให้อยู่ในรายชื่อ Forbes 30 Under 30 ประจำปี 2022 ในสาขา Media & Marketing ซึ่งเป็นรางวัลที่มอบให้กับบุคคลที่มีอายุต่ำกว่า 30 ปี ที่สร้างผลงานโดดเด่นและมีอิทธิพลในวงการสื่อและการตลาดของยุโรป นอกจากนี้ เขายังได้รับรางวัล 'นักข่าวฟุตบอลยอดเยี่ยม' ในงาน Globe Soccer Awards ประจำปี 2022 และรางวัล 'นักข่าวดิจิทัลยอดเยี่ยม' ในงานเดียวกันประจำปี 2023
ข้อโต้เถียง.
ในเดือนกุมภาพันธ์ 2024 สื่อเดนมาร์กชื่อ Tipsbladet รายงานว่า มีเอกสารบางส่วนที่เปิดเผยออกมา แสดงให้เห็นว่าบริษัทที่เกี่ยวข้องกับโรมาโน ได้ติดต่อสโมสรฟุตบอลหลายแห่ง รวมถึงสโมสรในเดนมาร์ก เพื่อเสนอให้จ่ายเงินเพื่อแลกกับการโปรโมทสโมสรผ่านทางโซเชียลมีเดียของเขา
วัดอัมพุวราราม

วัดอัมพุวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านงิ้ว อำเภอสามโคก จังหวัดปทุมธานี โดย พระครูวิสุทธิกิตติคุณ (หลวงพ่อสมชาย กิตติสาโร) เป็นเจ้าอาวาสรูปปัจจุบัน
วัดอัมพุวราราม เดิมวัดชื่อ วัดอำภรำ สร้างขึ้นในรัชสมัยพระบาทสมเด็จพระพุทธยอดฟ้าจุฬาโลก โดยชาวรามัญที่มาช่วยรบในสมัยสงคราม 9 ทัพ ชาวรามัญได้สร้างวัดนี้ขึ้นพร้อมกับอีกหลายวัดทั้งในเขตจังหวัดนนทบุรีและปทุมธานี อย่างไรก็ตาม จากข้อมูลของกรมการศาสนาระบุว่า ตั้งวัดเมื่อวันที่ 20 มีนาคม พ.ศ. 2400 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2418 ในปี พ.ศ. 2538 นับว่าเป็นการปรับปรุงและพัฒนาวัดครั้งใหญ่ ในสมัยหลวงพ่อเสริม ด้วยการบูรณะซ่อมแซมของเก่า ก่อสร้างของใหม่ โดยเฉพาะ อุโบสถเฉลิมพระเกียรติพระบาทสมเด็จพระเจ้าอยู่หัว ทรงครองสิริราชสมบัติครบ 50 ปี เป็นรูปแบบทรงไทยจัตุรมุข 2 ชั้น ภายในมีองค์พระพุทธชินราชจำลองประดิษฐานอยู่ สิ่งศักดิ์สิทธิ์ภายในวัด คือ "พระพุทธรูปหลวงพ่อโต" ขนาดหน้าตัก 49 นิ้ว ปางมารวิชัย ประดิษฐานภายในวิหารหลังเล็ก ภายในวัดยังมีรูปปั้นพญาเจ่ง
พื้นที่ของวัดไผ่ล้อมและวัดอัมพุวรารามยังเป็นเขตห้ามล่าสัตว์ป่า เนื่องจากมีสัตว์ป่ามาอาศัยอยู่จำนวนมาก โดยเฉพาะนกปากห่างซึ่งมีจำนวนนับหมื่นตัว
วัดเทพประสิทธิ์คณาวาส

วัดเทพประสิทธิ์คณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าคา อำเภออัมพวา จังหวัดสมุทรสงคราม
วัดเทพประสิทธิ์คณาวาสจดทะเบียนเป็นวัด เมื่อ พ.ศ. 2425 ได้รับพระราชทานวิสุงคามสีมา เมื่อ พ.ศ. 2499 กำเนิดได้ด้วยมีผู้ทรงเจ้าชื่อ "หลวงพ่อบ้านแหลม" ซึ่งมีคนเลื่อมใสในการรักษาพยาบาลเรื่องโรคภัยต่าง ๆ โดยมิได้คิดค่ารักษาพยาบาล โดยมีการสร้างศาลาขึ้นเป็นวิหาร 1 หลัง แล้วมีพระมาจำพรรษาเป็นสำนักสงฆ์ เมื่อพระมาจำพรรษามากขึ้น จึงจัดสร้างเป็นวัดเรียกว่า วัดวิหาร ฐานะของวัดวิหารเจริญ และเสื่อมลงหลายครั้ง แต่ได้อาศัยประชาชนในท้องถิ่นช่วยกันบำรุงวัด โดยการถวายบ้านเรือนเก่า ๆ มาก่อสร้างให้พระภิกษุสามเณรได้เป็นที่อยู่จำพรรษา อุโบสถเป็นไม้ฝากระดานยกพื้นพอสำหรับเป็นที่พระลงทำอุโบสถสังฆกรรมได้ จนวัดมีความเจริญ มีอาคารถาวรมั่นคง ในสมัยเจ้าอาวาสชื่อพระอาจารย์ชื่นได้ขอเปลี่ยนชื่อจากวัดวิหารเป็น "วัดเทพประสิทธิ์คณาวาส"ด้วยความเชื่อว่า มีเทวดาคุ้มครองหลวงพ่อบ้านแหลมอยู่ ส่วนสำนักทรงหลวงพ่อบ้านแหลมย้ายไปอยู่นอกวัด ไม่ไกลจากวัดเท่าใด มี 2 สำนัก คือ สำนักของคุณเซ็ง ธรรมสวัสดิ์ และสำนักของคุณสุทัศน์ ลิ้มชื่น
สิ่งสำคัญได้แก่ พระพุทธรูปหล่อปางอุ้มบาตร ชื่อว่า "หลวงพ่อบ้านแหลม"
ตู้แช่แข็งยูแอลที

ตู้แช่แข็งยูแอลที  เป็นตู้เย็นที่สามารถเก็บของได้ในอุณหภูมิ#เปลี่ยนทาง 
ตู้อาจเรียกด้วยว่า ตู้แช่แข็ง -80 หรือ ตู้แช่แข็งอุณหภูมิต่ำ -80 เป็นการระบุอุณหภูมิที่ใช้กันมากที่สุด
ตู้มีทั้งแบบแนวตั้งและแนวนอน
การใช้.
ห้องปฏิบัติการอณูชีววิทยาและวิทยาศาสตร์สิ่งมีชีวิตอาจต้องเก็บตัวอย่างสิ่งมีชีวิตไว้ในที่เก็บซึ่งมีอุณหภูมิต่ำมากในระยะยาว (รวมทั้งการใช้ระบบโซ่เย็นในระดับต่าง#เปลี่ยนทาง ๆ) ตัวอย่างที่เก็บรวมทั้งดีเอ็นเอ อาร์เอ็นเอ โปรตีน วัสดุที่สกัดจากเซลล์ หรือสารรีเอเจนต์ 
เพื่อลดความเสี่ยงต่อตัวอย่าง จึงต้องเก็บไว้ในอุณหภูมิที่ต่ำมาก#เปลี่ยนทาง 
นี้เทียบกับการเก็บตัวอย่างระยะสั้น#เปลี่ยนทาง ๆ ในตู้เย็นหรือตู้แช่แข็งธรรมดาที่มีอุณหภูมิ#เปลี่ยนทาง #เปลี่ยนทาง 
ตัวอย่างทางชีวภาพในตู้แช่แข็งยูแอลทีมักเก็บในหลอดพอลิเมอร์ โดยปกติใส่ลงในกล่องที่ทำจากกระดาษแข็ง พลาสติกพอลิเมอร์ หรือวัสดุอื่น#เปลี่ยนทาง ๆ อีก
หลอดไมโครทิวบ์ (หลอดทดลองขนาดเล็ก#เปลี่ยนทาง ๆ) จะใส่ในกล่องที่แบ่งเป็นช่อง#เปลี่ยนทาง ๆ ดังนั้น แต่ละกล่องจึงใส่หลอดได้ถึง 64, 81 หรือ #เปลี่ยนทาง 
ตู้แช่แข็งยูแอลทีขนาดปกติจะใส่กล่องเช่นนี้ได้ #เปลี่ยนทาง 
นอกจากการใช้ทางวิทยาศาสตร์แล้ว อุตสาหกรรมประมงบางส่วน (เช่น ที่จับปลาทูน่า) ก็ต้องใช้ตู้แช่แข็งเช่นนี้ด้วย
ตู้แช่แข็งมักติดระบบสัญญาณเตือนเพื่อแจ้งเหตุการณ์ความล้มเหลวในการรักษาความเย็นแก่บุคลากร
ช่วงเวลาทำให้เย็น (pull down time).
ช่วงเวลาทำให้เย็นหมายถึงระยะเวลาที่ตู้เย็นใช้ในการลดอุณหภูมิจากอุณหภูมิห้องจนถึงอุณหภูมิตามที่ต้องการคือ#เปลี่ยนทาง 
ระยะเวลาจะขึ้นอยู่กับฉนวนความร้อนที่ใช้ ประสิทธิภาพของระบบคอมเพรสเซอร์ และชั้นโลหะที่ติดไว้ในตู้
ในต้นคริสต์ศตวรรษที่#เปลี่ยนทาง 21 ตู้อาจย็นลงถึงอุณหภูมิที่ต้องการภายใน #เปลี่ยนทาง 
พลังงาน.
เพราะอุณหภูมิต่ำมาก ตู้แช่เแข็งชนิดนี้จึงเปลืองไฟฟ้ามาก
จึงมีค่าใช้จ่ายสูง
ยกตัวอย่างเช่น ในปี#เปลี่ยนทาง 2010 มหาวิทยาลัยสแตนฟอร์ดมีตู้แช่แข็งแบบนี้กว่า#เปลี่ยนทาง ซึ่งกินไฟกว่า #เปลี่ยนทาง โดยเสียค่าไฟถึง #เปลี่ยนทาง (ประมาณ #เปลี่ยนทาง)
ตู้แช่แข็งรุ่นใหม่#เปลี่ยนทาง ๆ ปกติจะกินไฟน้อยกว่า
เมื่อเร็ว#เปลี่ยนทาง ๆ นี้ นักวิทยาศาสตร์บางส่วนเริ่มเสนอให้ตั้งอุณหภูมิที่ #เปลี่ยนทาง แทนที่ -80 เพราะใช้ไฟน้อยกว่าและทำให้ใช้ได้ทนกว่า
ขึ้นอยู่กับขนาดตู้ การเปิดปิด และจำนวนตัวอย่างที่แช่แข็ง ตู้อาจกินไฟถึง 11 กิโลวัตต์ ช.ม./วัน หรือยิ่งกว่า
ดังนั้น จึงควรใช้ฉนวนกันความร้อนที่ดีสุด
การมีช่องที่มีประตูปิดเล็ก#เปลี่ยนทาง ๆ ชั้นในจะช่วยลดการเสียความเย็นเมื่อเปิดประตูใหญ่
การจับเกาะเป็นน้ำแข็งควรลดให้มีน้อยสุด
ตู้แช่แข็งรุ่นใหม่ปกติจะใช้พัดลมและคอมเพรสเซอร์ที่ปรับความแรงได้
ซึ่งอาจลดพลังงานไฟฟ้าที่ใช้ได้ถึง#เปลี่ยนทาง 
วงจรการทำความเย็น.
ตู้แช่แข็งที่ใช้ระบบการทำความเย็นเป็นลำดับโดยใช้สารทำความเย็นที่เหมาะกับอุณหภูมิต่าง#เปลี่ยนทาง ๆ กัน ซึ่งเรียกว่า ระบบ cascade refrigeration (CR) อาจกินไฟถึง 20#เปลี่ยนทาง เท่าของตู้เย็นที่ใช้ในบ้าน
สารทำความเย็นยังเป็นแก๊สเรือนกระจก โดยปกติเป็นไฮโดรฟลูออโรคาร์บอนชนิด R-508B
แต่ตู้แช่แข็งรุ่นใหม่ใช้แก๊สไฮโดรคาร์บอนแบบผสม โดยมักผสมอีเธน (ethane) กับโพรเพน
ซึ่งเพิ่มประสิทธิภาพได้ถึง#เปลี่ยนทาง เทียบกับตู้ที่ใช้คลอโรฟลูออโรคาร์บอนหรือไฮโดรฟลูออโรคาร์บอนดั้งเดิม
เชิงอรรถและอ้างอิง.
<templatestyles src="Reflist/styles.css" />
วัดไร่แตงทอง

วัดไร่แตงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม
วัดไร่แตงทองตั้งเมื่อวันที่ 17 มีนาคม พ.ศ. 2535 ได้รับพระราชทานวิสุงคามสีมา เมื่อวันที่ 13 กรกฎาคม พ.ศ. 2536 สร้างขึ้นโดยหลวงปู่หลิว ปุณฺณโก พระเกจิดังในจังหวัดนครปฐม ขณะที่ท่านอยู่ที่วัดสนามแย้ จังหวัดกาญจนบุรี ก่อนย้ายมาจำพรรษาและพัฒนาวัดไร่แตงทองจนเป็นวัดที่ใหญ่โตมีชื่อเสียงเป็นที่รู้จักของคนทั่วไป
สิ่งศักดิ์สิทธิ์ของวัด คือ รูปเหมือนหลวงปู่หลิว นั่งพญาเต่าเรือน ขนาดสูง 8 เมตร 1 ศอก กว้าง 6 เมตร 1 คืบ ความยาว 8 เมตร 1 คืบ ผู้เลื่อมใสศรัทธาจากทั่วสารทิศเดินทางมากราบไหว้ และลอดใต้รูปเหมือนนั่งเต่ากันเป็นจำนวนมาก เชื่อกันว่าจะหายจากโรคภัยไข้เจ็บ อายุยืนเหมือนเต่า วัดยังมีรูปหล่อพระอรหันต์กัสสปะเถระ ปางสังคยานา ขนาดหน้าตักกว้าง 70 นิ้ว พระอานนท์ ขนาดหน้าตักกว้าง 60 นิ้ว และพระอุปคุต ขนาดหน้าตักกว้าง 60 นิ้ว วัตถุมงคลมีชื่อเสียงเรื่องวัตถุมงคลด้านพุทธคุณ เมตตามหานิยม ด้านค้าขายดียิ่งนัก
อัลสตอม

อัลสตอม  เป็นบริษัทผู้ผลิตระบบรถไฟข้ามชาติสัญชาติฝรั่งเศส โดยมีขอบเขตดำเนินการทั่วโลกในตลาดการขนส่งทางราง และมีบทบาทในสาขาการรับส่งผู้โดยสาร การส่งสัญญาณและรถจักร มีผลิตภัณฑ์อย่างเช่น รถไฟความเร็วสูง AGV, TGV, Eurostar, Avelia และ New Pendolino นอกเหนือไปจากรถไฟส่วนชานเมือง ส่วนภูมิภาคและมหานคร และรถราง Citadis
บริษัทฯ เกิดจากการรวมบริษัทระหว่างบริษัททอมสัน-ฮิวส์ตันอิเล็กทริก และส่วนวิศวกรรมไฟฟ้าของ Société Alsacienne de Constructions Mécaniques ใน ค.ศ. 1928 การเข้าซื้อกิจการในภายหลัง เช่น Constructions Electriques de France (ค.ศ. 1932), บริษัทต่อเรือ Chantiers de l'Atlantique (1976), และบางส่วนของ ACEC (ปลายคริสต์ทศวรรษ 1980) การรวมบริษัทกับบางส่วนของบริษัทเจเนอรัลอิเล็กทริก ทำให้เกิด จีอีซีอัลสตอมใน ค.ศ. 1989 ในปีเดียวกัน ยังได้เข้าซื้อบริษัทระบบรถไฟสัญชาติเยอรมัน Linke-Hofmann-Busch และบริษัทที่มีความชำนาญด้านการส่งสัญญาณทางรางสัญชาติอิตาลี Sasib Railways ใน ค.ศ. 1998 ยังได้จดทะเบียนในตลาดหลักทรัพย์ปารีส
ในเดือนกุมภาพันธ์ พ.ศ. 2563 บริษัท อัลสตอม ได้ลงนามในหนังสือสัญญาเพื่อซื้อธุรกิจรถไฟของบริษัท บอมบาร์ดิเอร์ โดยการควบรวมแล้วเสร็จเมื่อวันที่ 29 มกราคม พ.ศ. 2564
อัลสตอมกับประเทศไทย.
อัลสตอมเข้ามาดำเนินธุรกิจในประเทศไทยกว่า 40 ปี โดยได้นำโซลูชันระบบปฏิบัติการเดินรถ ระบบอาณัติสัญญาณ SCADA และขบวนรถของอัลสตอมมาใช้งานร่วมกับระบบรถไฟในประเทศไทยหลายโครงการ ปัจจุบันบริษัทได้ควบรวมหน่วยธุรกิจระบบรางในประเทศไทยของ บริษัท บอมบาร์ดิเอร์ ทรานสปอร์เทชั่น โฮลดิ้งส์ (ประเทศไทย) จำกัด เข้ามาเป็นส่วนหนึ่งของบริษัทตามแผนควบรวมธุรกิจ และได้เปลี่ยนชื่อบริษัทเป็น บริษัท อัลสตอม (ประเทศไทย) จำกัด จนถึงปัจจุบัน โดยสำนักงานใหญ่ของบริษัทตั้งอยู่บริเวณถนนพระราม 4 เขตคลองเตย กรุงเทพมหานคร
ในประเทศไทยมีโครงการที่ใช้โซลูชันอัลสตอมหลายโครงการ ดังต่อไปนี้
นยาซาแลนด์

นยาซาแลนด์  เป็นรัฐในอารักขาของจักรวรรดิบริติชที่ตั้งอยู่บนทวีปแอฟริกา ก่อตั้งขึ้นใน พ.ศ. 2450 เมื่ออดีตรัฐในอารักขาแอฟริกากลางของอังกฤษเปลี่ยนชื่อไปเป็นนยาซาแลนด์ ระหว่าง พ.ศ. 2496 ถึง พ.ศ. 2506 นยาซาแลนด์กลายเป็นส่วนหนึ่งของสหพันธรัฐโรดีเชียและนยาซาแลนด์ หลังจากที่สหพันธ์ล่มสลาย นยาซาแลนด์แยกตัวเป็นอิสระจากอังกฤษเมื่อวันที่ 6 กรกฎาคม พ.ศ. 2507 และเปลี่ยนชื่อเป็นมาลาวี
ประวัติศาสตร์ของนยาซาแลนด์เป็นที่เด่นชัดขึ้นจากการสูญเสียที่ดินรวมครั้งใหญ่ของชุมชนชาวแอฟริกันในช่วงต้นของยุคล่าอาณานิคม ในเดือนมกราคม พ.ศ. 2458 บาทหลวงจอห์น ชิลีเลเบได้ก่อกบฏขึ้นเพื่อต่อต้านการเลือกปฏิบัติต่อชาวแอฟริกันของคนขาว ทว่าไม่สำเร็จ กระนั้นผู้ปกครองอาณานิคมก็ทำการทบทวนนโยบายบางอย่างของตนเองใหม่ จากนั้นในคริสต์ทศวรรษที่ 1930 กลุ่มชนชั้นสูงของชาวแอฟริกันที่ได้รับการศึกษาจำนวนมาก ซึ่งหลายคนเคยศึกษาในสหราชอาณาจักร เริ่มมีบทบาททางการเมืองมากขึ้นและขึ้นมาเป็นแกนนำในการเรียกร้องอิสรภาพ พวกเขาได้ก่อตั้งสมาคมขึ้นหลายแห่ง และถัดมาใน พ.ศ. 2487 จึงได้รวมตัวกันเป็นรัฐสภาแอฟริกันแห่งนยาซาแลนด์ (NAC) 
เมื่อนยาซาแลนด์ถูกบังคับให้ร่วมสหพันธรัฐกับโรดีเซียตอนใต้และโรดีเซียตอนเหนือใน พ.ศ. 2496 เหตุการณ์ความไม่สงบในเมืองจึงปะทุขึ้น เนื่องจากประชาชนในดินแดนนยาซาแลนด์ไม่ประสงค์เข้าร่วมสหพันธ์ดังกล่าว ความล้มเหลวของรัฐสภาฯ ในการป้องกันปัญหานี้ทำให้นยาซาแลนด์ล่มสลาย แต่หลังจากนั้นไม่นานคนรุ่นใหม่ที่อายุน้อยกว่าและมีความเข้มแข็งมากขึ้นก็ได้ฟื้น NAC ขึ้นมา ในที่สุดพวกเขาเชิญฮาสต์ติง บานดา กลับมา และนำประเทศไปสู่การประกาศเอกราชในฐานะประเทศมาลาวีใน พ.ศ. 2507
วัดพรานนก

วัดพรานนก วัดราษฎร์ในสังกัดคณะสงฆ์มหานิกาย ตั้งอยู่ที่ตำบลโพสาวหาญ อำเภออุทัย จังหวัดพระนครศรีอยุธยา
วัดพรานนกสร้างขึ้นเมื่อประมาณ พ.ศ. 2300 ในเวลานั้นพระยาวชิรปราการ เจ้าเมืองกำแพงเพชร ซึ่งสถาปนาในภายหลังเป็นพระเจ้าตากสินมหาราช ได้นำทัพมาพัก ณ บริเวณที่ตั้งวัด และประกาศกู้ชาติ ณ สถานที่แห่งนี้ โดยมีพรานทองคำ ซึ่งมีอาชีพล่านกหนูเลี้ยงชีพรับหน้าที่จัดหาเสบียงส่งให้กองทัพ ได้คาบข่าวมาแจ้งพระยาวชิรปราการให้วางแผนรบจนได้ชัยชนะ พรานทองคำจึงได้รับแต่งตั้งเป็นฝ่ายเสบียงประจำกองทัพ และเมื่อมีการสร้างวัด จึงนำฉายาพรานนก อันเป็นชื่อเรียกที่พระยาวชิรปราการโปรดเรียกพรานทองคำบ่อย ๆ มาตั้งเป็นชื่อวัด ภายหลังชื่อ "พรานนก" ที่ตั้งอยู่ฝั่งธนบุรีในกรุงเทพมหานคร ตั้งชื่อไว้เพื่อระลึกถึงวัดพรานนกแห่งนี้ด้วย
สิ่งสำคัญของวัด ได้แก่ พระประธานในอุโบสถสร้างขึ้นด้วยทองเหลือง พระศิลาแลงสมัยกรุงศรีอยุธยานามว่า "หลวงพ่อแดง" ปางมารวิชัย และยังเป็นที่ตั้งของพระบรมราชานุสาวรีย์สมเด็จพระเจ้าตากสินมหาราช และอนุสรณ์สถานพรานนก
ประชาชน (หนังสือพิมพ์)

ประชาชน ("ปะซาซน") เป็นหนังสือพิมพ์รายสัปดาห์ที่เผยแพร่ในประเทศลาว ก่อตั้งในวันที่ 13 สิงหาคม ค.ศ. 1950 โดยเป็นระบบทางการของพรรคประชาชนปฏิวัติลาว ซึ่งเป็นพรรคคอมมิวนิสต์ตามหลักการของลัทธิมากซ์–เลนินและเป็นพรรคการเมืองเดียวที่ได้รับอนุญาตในประเทศ
หลี่ ปี้

หลี่ ปี้ หรือ หลี่ มี่ (李泌; 1265 - 12 เมษายน 1332) ชื่อรอง ฉางยฺเหวียน (長源) ขุนนางของจีนในสมัย ราชวงศ์ถัง เป็นที่ปรึกษาผู้ซื่อสัตย์ต่อจักรพรรดิ 3 พระองค์ จักรพรรดิถังซู่จง พระราชโอรสของจักรพรรดิซู่จง จักรพรรดิถังไต้จง และพระราชโอรสของจักรพรรดิไต้จง จักรพรรดิถังเต๋อจง แต่ปฏิเสธที่จะรับราชการในราชสำนักของ จักรพรรดิซู่จง และ จักรพรรดิไต้จง รับราชการเป็นอัครมหาเสนาบดีของ จักรพรรดิเต๋อจง เพียงเท่านั้น เขาเป็นบุคคลที่ถกเถียงกันอย่างมากในข้อคิดเห็นของนักประวัติศาสตร์,ในขณะที่เขาถูกมองโดยนักประวัติศาสตร์บางคนว่าไร้สาระและผิดปกติ,ในขณะที่คนอื่น ๆ ยกย่องเขาในความเป็นอัจฉริยะในเรื่องนโยบายต่างประเทศและเรื่องการทหาร.
ปูมหลัง.
หลี่ปี้เกิดในปี พ.ศ. 1265, ระหว่างรัชสมัยของ จักรพรรดิถังเสฺวียนจง. ครอบครัวของเขามาจากเมืองหลวงของราชวงศ์ถัง ฉางอัน, สืบเชื้อสายจากขุนนาง รัฐฉิน หลี่ ตาน (李曇) และบุตรชายของหลี่ ตาน อัครมหาเสนาบดีของ รัฐจ้าว หลี่ ฉี (李齊). บรรพบุรุษของเขารับราชการเป็นขุนนางในหลายราชวงศ์อาทิ ราชวงศ์ฮั่น ราชวงศ์จิ้น ราชวงศ์เว่ยเหนือ และ ราชวงศ์โจวเหนือ, บิดาของ หลี่ ปี้ หลี่ เฉิงซิ่ว (李承休) รับราชการเป็นผู้พิพากษามณฑล
วัดสังฆาวาส

วัดสังฆาวาส โบราณสถานประเภทวัดร้างที่ตั้งอยู่ที่ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา
วัดสังฆาวาสปรากฏชื่อในพระราชพงศาวดารว่า พระยาตาก (สิน) ถูกส่งออกมาตั้งค่ายรับศึกของฝ่ายอังวะ อยู่ที่วัดใหญ่ชัยมงคล พร้อมกับพระยาเพชรบุรี (เรือง) ตั้งแต่เดือน 12 (พฤศจิกายน) ปี พ.ศ. 2309 ทัพของพระยาตากและพระยาเพชรบุรี ใช้ทัพเรือสกัดเรือรบของฝ่ายอังวะ ข้อความใน "พระราชพงศาวดารกรุงสยาม จากต้นฉบับของบริติชมิวเซียม" ระบุว่าพระยาเพชรบุรีถูกสังหารในการศึกที่วัดสังฆาวาส
ใน "พระราชพงศาวดาร ฉบับพระราชหัตถเลขา" ระบุว่า มหาดเล็กได้พา สมเด็จพระเจ้าเอกทัศน์ หลบหนีพม่ามาอยู่ที่วัดแห่งนี้ จนสมเด็จพระเจ้าเอกทัศน์อดพระกระยาหารจนสิ้นพระชนม์ ดังความว่า "พระเจ้าแผ่นดินนั้นหนีออกจากเมือง ลงเรือน้อยไปกับมหาดเล็กสองคน ไปเร้นซ่อนอยู่ในสุมทุมไม้ใกล้บ้านจิกข้างวัดสังฆาวาส มหาดเล็กนั้นก็ทิ้งเสียหนีไปอื่น อดอาหารอยู่แต่พระองค์เดียว พม่าหาจับได้ไม่"
ปัจจุบันวัดสังฆาวาสอยู่ในบริเวณร้านอาหารชื่อ ร้านบ้านสวนอิ่มสุข โดยวัดสังฆาวาสเหลือเพียงซากพระพุทธรูปซึ่งเหลือเพียงแค่ช่วงกลางและพระเพลา เศษกระเบื้อง ศาลาพร้อมพระพุทธรูปทองเหลืองที่สร้างขึ้นในภายหลังเพื่อเป็นสัญลักษณ์ว่าจุดนี้เคยเป็นที่ตั้งวัดมาก่อน
บริติชฮอนดูรัส

บริติชฮอนดูรัส  หรือ ฮอนดูรัสของบริเตน เป็นคราวน์โคโลนีของบริเตน ตั้งอยู่ทางชายฝั่งตะวันออกของทวีปอเมริกากลาง ทางใต้ของเม็กซิโก ตั้งแต่ ค.ศ. 1749 ถึง 1964 หลังจากนั้นได้เลื่อนสถานะเป็นอาณานิคมปกครองตนเอง ก่อนเปลี่ยนชื่อเป็นเบลีซในเดือนมิถุนายน ค.ศ. 1973, และได้รับเอกราชอย่างสมบรูณ์ในเดือนกันยายน ค.ศ. 1981 กลายเป็นประเทศเบลีซในปัจจุบัน บริติชฮอนดูรัสเป็นดินแดนในปกครองแห่งสุดท้ายของสหราชอาณาจักรบนภาคพื้นทวีปอเมริกา
อาณานิคมบริติชฮอนดูรัสมีที่มาจากข้อตกลงในสนธิสัญญาแวร์ซาย (ค.ศ. 1783) ระหว่างบริเตนและสเปน ซึ่งให้สิทธิ์บริเตนในการตัดไม้ซุ้งระหว่างแม่น้ำฮอนโด (Hondo River) และแม่น้ำเบลีซ อนุสัญญาลอนดอน (ค.ศ. 1786) ขยายสิทธิ์ดังกล่าวให้ครอบคลุมไปถึงบริเวณแม่น้ำเบลีซและไซปัน (Sibun River) ใน ค.ศ. 1862 นิคมเบลีซในอ่าวฮอนดูรัส ถูกประกาศให้เป็นอาณานิคมของบริเตน เรียกกันว่าบริติชฮอนดูรัส และผู้แทนพระองค์ได้รับการเลื่อนสถานะขึ้นเป็นรองข้าหลวง โดยอยู่ภายใต้อำนาจของข้าหลวงแห่งจาไมกา
ซุ้มหินชายฝั่งของดาร์วิน

ซุ้มหินชายฝั่งของดาร์วิน  เป็นธรณีสัณฐานชายฝั่งตั้งอยู่ทางทิศตะวันออกเฉียงใต้ของเกาะดาร์วินในหมู่เกาะกาลาปาโกส มหาสมุทรแปซิฟิก ซุ้มหินเคยอยู่บนที่ราบหินขรุขระใต้น้ำที่มีชื่อเล่นว่า "เอลเตอาโตร" ("โรงละคร") ในวันที่ 17 พฤษภาคม พ.ศ. 2564 ซุ้มหินเกิดการพังทลายลงมาจากการกัดเซาะตามธรรมชาติ จึงเหลือเพียงแต่เสาหินโด่งค้ำยันทิ้งเอาไว้
ซุ้มหินชายฝั่งและเกาะดาร์วินตั้งชื่อตามชาลส์ ดาร์วินนักธรรมชาติวิทยาชาวอังกฤษ ที่เคยมาศึกษาพื้นที่บริเวณนี้จนสร้างทฤษฎีวิวัฒนาการสมัยใหม่ที่ขับเคลื่อโดยการคัดเลือกโดยธรรมชาติ เพื่อเป็นการยกย่องแก่ดาร์วิน ชาวพื้นท้องถิ่นจึงตั้งชื่อเกาะหินโด่งที่เหลือว่า เสาแห่งวิวัฒนาการ 
ภูมิศาสตร์.
เกาะดาร์วินเป็นเกาะขนาดเล็กที่ไม่มีผู้คนอาศัยอยู่ และเป็นส่วนหนึ่งของหมู่เกาะกาลาปาโกส มีพื้นที่ 2.33 ตารางกิโลเมตร และสูง 168 เหนือระดับน้ำทะเล ซุ้มหินชายฝั่งดาร์วินตั้งอยู่ห่างจากตัวเกาะไปทางทิศตะวันออกเฉียงใต้ราว 1 กม. ลักษณะที่คล้ายสะพานนี้เกิดจากการกัดเซาะตามธรรมชาติ ตัวสะพานหินสูง 43 เมตร กว้าง 23 เมตรและยาว 70 เมตร
พรรณสัตว์.
บริเวณนี้สามารถพบสัตว์น้ำได้หลากชนิด เช่น ปลาฉลามหัวค้อนหยัก, ปลากระเบนแมนตา, ปลาโอลาย, ปลาทูน่าครีบเหลือง, โลมา ปลาท้องทะเลอื่น ๆ รวมถึงอาจพบฉลามวาฬที่มีความยาวถึง 14 เมตร จะพบฉลามวาฬในบริเวณนี้ต้องแต่ต้นเดือนกรกฎาคม การที่มีสิ่งมีชีวิตอาศัยอยู่มากทำให้รอบ ๆ ซุ้มหินกลายเป็นที่ดำน้ำยอดนิยม
การท่องเที่ยว.
ซุ้มหินชายฝั่งเป็นที่นิยมเรื่องการล่องเรือและถ่ายภาพ อีกทั้งความอุดมสมบูรณ์ของสิ่งมีชีวิตใต้ท้องทะเลทำให้ที่นี้เป็นสถานที่ดำน้ำยอดนิยม ซุ้มหินชายฝั่งและเกาะดาร์วินเป็นสถานที่ ๆ ไม่ให้นักท่องเที่ยวเดินขึ้นไปชม พื้นที่ในหมู่เกาะกาลาปาโกสถูกประกาศให้เป็นแหล่งมรดกโลกของยูเนสโกใน พ.ศ. 2521
การพังทลาย.
ในวันที่ 17 พฤษภาคม พ.ศ. 2564 เวลา 17:20 น. ตามเวลาเวลาสากลเชิงพิกัด (11:20 น. ตามเวลาท้องถิ่น) ซุ้มหินได้พังทลายลงจากการกัดเซาะตามธรรมชาติ กระทรวงสิ่งแวดล้อมและน้ำของเอกวาดอร์ระบุว่า "เหตุการณ์นี้เป็นผลจากการกัดเซาะตามธรรมชาติ" ในอดีตนั้นซุ้มหินชายฝั่งดาร์วินเคยเป็นส่วนหนึ่งของเกาะดาร์วิน การพังทลายครั้งนี้มีพยานการพบเห็นคือกลุ่มนักดำน้ำบนเรือ "กาลาปาโกสอะเกรสเซอร์ 3"
หลักจากที่ซุ้มทลายลงมาแล้วชาวบ้านและคนในอุตสาหกรรมท่องเที่ยวท้องถิ่นจึงตั้งชื่อใหม่ให้เกาะหินโด่งที่เหลือว่า "เสาแห่งวิวัฒนาการ"
ประมวลรายวิชา

ประมวลรายวิชา (พหูพจน์ "syllabuses" หรือ "syllabi") เป็นเอกสารที่ให้ข้อมูลเกี่ยวกับรายวิชาใดวิชาหนึ่ง และระบุสิ่งที่คาดหวังและหน้าที่รับผิดชอบ โดยทั่วไปแล้วเอกสารดังกล่าวมีขอบเขตที่แคบกว่าหลักสูตร ประมวลรายวิชาอาจมีที่มาจากคณะกรรมการทดสอบทางการศึกษา หรืออาจมาจากการเตรียมขึ้นของผู้สอนที่สอนหรือควบคุมรายวิชา ประมวลรายวิชาจัดได้ว่าเป็นเอกสารที่มีความสำคัญต่อการจัดการศึกษา โดยมีส่วนสำคัญในการช่วยเหลือผู้เรียนให้สามารถสร้างชิ้นงานหรือบรรลุวัตถุประสงค์ทางการเรียนที่กำหนดได้ ซึ่งผู้เรียนมักได้รับเอกสารดังกล่าวเป็นวันแรก ๆ เมื่อเข้าศึกษาในรายวิชานั้น ๆ
การเรียนรู้ผ่านการเล่น

การเรียนรู้ผ่านการเล่น  เป็นศัพท์ทางการศึกษาและจิตวิทยาที่อธิบายการเรียนรู้ของเด็กรูปแบบหนึ่งที่ใช้วิธีการเล่น ซึ่งการเรียนรู้ลักษณะนี้ทำให้เด็กสามารถพัฒนาทักษะทางสังคมและประชาน มีภาวะทางอารมณ์ที่มั่นคงขึ้น และเกิดความมั่นใจในตนเองอันจำเป็นต่อการพบปะประสบการณ์และสิ่งแวดล้อมใหม่ รวมไปถึงมีทักษะการแก้ไขปัญหา การเรียนรู้ในลักษณะนี้ยังมีผลต่อการเรียนรู้ในห้องเรียน โดยทำให้เด็กมีพฤติกรรมในห้องเรียนที่ดีขึ้น
วัดโพธิ์ประทับช้าง

วัดโพธิ์ประทับช้าง วัดราษฎร์ในสังกัดคณะสงฆ์ มหานิกาย ตั้งอยู่ที่ ตำบลโพธิ์ประทับช้าง อำเภอโพธิ์ประทับช้าง จังหวัดพิจิตร
วัดโพธิ์ประทับช้างปรากฏหลักฐานใน "พระราชพงศาวดารกรุงศรีอยุธยาฉบับพระราชหัตถเลขา" สร้างขึ้นเมื่อ พ.ศ. 2242–2244 ในสมัยกรุงศรีอยุธยาตอนปลาย ช่วงรัชสมัย สมเด็จพระเจ้าสุริเยนทราธิบดี หรือ สมเด็จพระเจ้าเสือ บริเวณสถานที่ประสูติของพระองค์ ต่อมาวัดได้ถูกทิ้งร้างไปจากนั้นจึงได้มีการฟื้นฟูวัดขึ้นมาอีกครั้งหนึ่งและพัฒนามาจนถึงปัจจุบัน
ภายในวัดมี "หลวงพ่อโต" หรือ "หลวงพ่อยิ้ม" อายุกว่า 300 ปีซึ่งชาวบ้านแถบนั้นให้ความเคารพนับถือเป็นอย่างมากเป็นพระประธานในอุโบสถ มีอุโบสถหลังเก่าของวัดที่อยู่มาตั้งแต่แรกสร้างวัด อุโบสถเป็นอาคารก่ออิฐถือปูน หลังคาเครื่องไม้มุงกระเบื้อง ตั้งอยู่บนฐานไพที มีมุขเด็จด้านหน้าและด้านหลัง ประตูตกแต่งสวยงามด้วยซุ้มยอดบุษบก นอกกำแพงแก้วด้านทิศใต้ มีเจดีย์รายอีก 1 องค์ สันนิษฐานกันว่าเป็นตำหนักพระเจ้าเสือ นอกจากนี้ยังมีศาลซึ่งประดิษฐานพระบรมรูปของสมเด็จพระเจ้าเสือ และรูปปั้นของพันท้ายนรสิงห์
พระเจ้าฉินฮุ่ยเหวิน

พระเจ้าฉินฮุ่ยเหวิน (秦惠文王; 356 - 311 ปีก่อนคริสตกาล) เป็นกษัตริย์แห่ง รัฐฉิน ระหว่าง 338 ถึง 311 ปีก่อนคริสตกาล ระหว่าง ยุครณรัฐ ใน ประวัติศาสตร์จีน และเป็นบรรพชนของ จิ๋นซีฮ่องเต้ พระองค์เป็นกษัตริย์องค์แรกของรัฐฉินที่ใช้สรรพนามว่า "หวาง" หรือ "อ๋อง" (王; กษัตริย์) แทน "กง" (公; เจ้าพระยา)
นอร์เทิร์นโรดีเชีย

นอร์เทิร์นโรดีเชีย  เป็นรัฐในอารักขา ตั้งอยู่ในตอนกลางของภูมิภาคแอฟริกาใต้ ก่อตั้งขึ้นใน ค.ศ. 1911 โดยการควบรวมรัฐในอารักขาสองรัฐ คือ บารอตซิแลนด์-นอร์ทเวสเทิร์นโรดีเชีย และนอร์ทอีสเทิร์นโรดีเชีย โดยในช่วงแรก นอร์เทิร์นโรดีเชียอยู่ภายใต้การบริหารของบริษัทแอฟริกาใต้ของบริเตน (British South Africa Company; BSAC) ซึ่งเป็นบริษัทสัมปทาน ที่ได้รับอนุญาตจากรัฐบาลสหราชอาณาจักร เหมือนเช่นรัฐในอารักขาสองรัฐก่อนหน้า รัฐบาลสหราชอาณาจักรเข้ามาบริหารดินแดนแห่งนี้ตั้งแต่ ค.ศ. 1924 ในฐานะรัฐในอารักขา โดยอยู่ภายใต้เงื่อนไขที่คล้ายคลึงกับรัฐในอารักขาอื่น ๆ ของสหราชอาณาจักร และข้อกำหนดพิเศษที่บังคับใช้ขณะอยู่ภายใต้การปกครองของบริษัทเป็นอันยุติลง
แม้ว่าตอนที่อยู่ภายใต้สัมปทานของบริษัทแอฟริกาใต้ฯ นอร์เทิร์นโรดีเชียจะมีลักษณะเป็นอาณานิคมสัมปทานก็ตาม แต่สนธิสัญญาที่บริษัทแอฟริกาใต้ฯ ลงนามกับผู้ปกครองในท้องถิ่นและกฎหมายของบริเตน ทำให้นอร์เทิร์นโรดีเชียมีสถานะเป็นรัฐในอารักขา ดินแดนนี้ดึงดูดผู้ตั้งถิ่นฐานจากยุโรปได้ค่อนข้างน้อย แต่เมื่อพวกเขาเริ่มมีตัวแทนทางการเมือง พวกเขาก็เริ่มเรียกร้องให้อาณานิคมอยู่ภายใต้การปกครองของชาวผิวขาว ซึ่งเป็นชนกลุ่มน้อย ในฐานะอาณานิคมแยกต่างหาก หรือรวมตัวกับเซาเทิร์นโรดีเชียและอาจรวมนยาซาแลนด์เข้าไปด้วย แร่ธาตุอันมั่งคั่งของนอร์เทิร์นโรดีเชียทำให้นักการเมืองเซาเทิร์นโรดีเชียสนับสนุนให้มีการการควบรวมกันเป็นประเทศเดียว แต่รัฐบาลสหราชอาณาจักรสนับสนุนการรวมตัวอย่างหลวม ๆ มากกว่า ซึ่งจะรวมไปถึงนยาซาแลนด์ด้วย เพื่อปกป้องชาวแอฟริกาในนอร์เทิร์นโรดีเชียและนยาซาแลนด์จากกฎหมายเลือกปฎิบัติของเซาเทิร์นโรดีเชีย สหพันธรัฐโรดีเชียและนยาซาแลนด์ ซึ่งได้รับการจัดตั้งขึ้นใน ค.ศ. 1953 ถูกต่อต้านจากชาวแอฟริกา ซึ่งเป็นประชากรส่วนใหญ่อย่างรุนแรง และยังเร่งให้เกิดการเรียกร้องการปกครองโดยชาวแอฟริกา ด้วยแรงกดดันดังกล่าว นอร์เทิร์นโรดีเชียจึงได้รับเอกราช กลายเป็นประเทศแซมเบียในปัจจุบัน
ในทางภูมิศาสตร์ คำว่า "โรดีเชีย" หมายความถึงภูมิภาคที่โดยทั่วไปประกอบด้วยพื้นที่ที่ในปัจจุบันคือประเทศแซมเบียและประเทศซิมบับเว ตั้งแต่ ค.ศ. 1964 เป็นต้นไป ชื่อ "โรดีเชีย" จะหมายถึงเซาเทิร์นโรดีเชียในอดีตเท่านั้น
กวิตา เทวี

กวิตา เทวี อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ผู้มิใช่พลรบ

ผู้มิใช่พลรบ  คือผู้ไม่มีหน้าที่ทำการรบ หมายถึงบุคคลผู้ไม่เกี่ยวข้องโดยตรงในการรบพุ่ง โดยส่วนมากแล้วหมายถึงบุคลากรที่ปฏิบัติหน้าที่เป็นฝ่ายช่วยรบ เช่นบุคลาการทางการแพทย์ บุคลากรทางศาสนา บุคคลพวกนี้ถือเป็นบุคคลที่ได้รับความคุ้มครองตามกฎหมายมนุษยธรรมระหว่างประเทศ
สถานภาพนี้ได้รับการคุ้มครองครั้งแรกโดยอนุสัญญาเจนีวาฉบับที่หนึ่ง ค.ศ. 1864
วัดบางพูน

วัดบางพูน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพูน อำเภอเมืองปทุมธานี จังหวัดปทุมธานี มีที่ดินที่ตั้งวัดจำนวน 17 ไร่ 1 งาน 41 ตารางวา
วัดบางพูนสร้างขึ้นเมื่อราว พ.ศ. 2384 โดยมีเจ้าพระยาจงจัยยุทธเป็นผู้ถวายที่ดินและดำเนินการสร้างวัด และได้ตั้งชื่อวัดว่า "วัดบางพูน" ตามสภาพของท้องที่ซึ่งวัดนี้ตั้งอยู่ในตำบลบางพูนและติดคลองบางพูน วัดได้รับพระราชทานวิสุงคามสีมาเมื่อวันที่ 20 มีนาคม พ.ศ. 2435 เขตวิสุงคามสีมากว้าง 15 เมตร ยาว 26 เมตร และได้ดำเนินการผูกพัทธสีมาเมื่อ พ.ศ. 2435 ด้านการศึกษา ทางวัดได้เปิดการเรียนการสอนพระปริยัติธรรมแผนกธรรมมาทุกปี นอกจากนี้แล้ว ยังให้ทางราชการใช้พื้นที่ดินของวัดสร้างโรงเรียนประชาบาล สอนระดับประถมศึกษาสังกัดสำนักงานคณะกรรมการประถมศึกษาแห่งชาติ
สิ่งก่อสร้างและเสนาสนะภายใน ได้แก่ อุโบสถกว้าง 6.95 เมตร ยาว 21 เมตร สร้างเมื่อ พ.ศ. 2493 ศาลาการเปรียญ 2 หลัง กุฏิสงฆ์สร้างด้วยคอนกรีตเสริมเหล็กหลังละ 4 ห้อง จำนวน 6 หลัง หอเจริญประพุทธมนต์ 2 หลัง หอฉันภัตตาหาร 1 หลัง หอพระไตรปิฎก 1 หลัง ศาลาท่าน้ำสร้างด้วยคอนกรีตเสริมเหล็ก 2 หลัง ศาลาบำเพ็ญกุศล 1 หลัง และฌาปนสถาน (เมรุ) 1 หลัง ปูชนียวัตถุที่สำคัญคือ พระพุทธรูปปางมารศรีวิชัย สมัยสุโขทัย
วัดบางขันแตก

วัดบางขันแตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม 
วัดบางขันแตกตั้งเป็นวัด เมื่อ พ.ศ. 2200 วัดมีจารึกชื่อของผู้สร้างไว้ คือ ธรรมาสน์หอสวดในวิหารเก่า ธรรมาสน์มีเสาตั้ง มีพื้นนั่ง ที่จั่วเขียนลายรดน้ำงดงามมากกว้างยาวขนาดพระนั่งสวดได้ 3 รูป มีข้อความจารึกไว้ว่า "ธรรมาสน์สวดนี้ประสกทับกับสีกาทองอิน สร้างไว้ในพระพุทธศาสนา.." และมีธรรมาสน์อีกแห่งหนึ่ง ตั้งอยู่บนศาลาการเปรียญ มีข้อความจารึกไว้ว่า "ธรรมาสน์สีกาทองอินสร้างไว้ในพระพุทธศาสนา ข้าปรารถนาเป็นบุรุษชายทุกชาติไป กว่าจะถึงพระนิพานโน้นเถิด ข้าได้สร้างพระเงิน พระทอง พระทองเหลือง หนังสือเจ็ดคัมภีร์ อัฒจันทร์กฐิน รวมเบ็ดเสร็จเป็นเงินทั้งสิ้น 9 ชั่ง 2 ตำลึง 2 บาท" จารึกดังกล่าวมิได้ระบุศักราช แม้ว่าสีกาทองอิน จะไม่ได้สร้างทั้งหมด แต่ก็บริจาคทรัพย์บูรณะมากที่สุด จึงได้ชื่อว่า วัดอินประเสริฐ
สมเด็จพระมหาสมณเจ้า กรมพระยาวชิรญาณวโรรส ได้เสด็จมาที่วัดนี้เมื่อวันที่ 26 พฤศจิกายน พ.ศ. 2458 ท่านเปลี่ยนชื่อวัดตามนามตำบลว่า "วัดบางขันแตก" วัดได้รับพระราชทานวิสุงคามสีมา เมื่อวันที่ 7 มีนาคม พ.ศ. 2412 การเสด็จมาครั้งนี้โปรดให้รวม "วัดหลวงญวณ" ซึ่งเป็นวัดร้างเข้าไว้ในวัดบางขันแตกด้วย
สิ่งสำคัญของวัด ได้แก่ "หลวงพ่อหิน" หรือ "หลวงพ่อศิลา" เป็นพระพุทธรูปปางสมาธิ นาคปรก สมัยลพพบุรี แกะสลักด้วยหินทรายแดง อัญเชิญมาจากสุพรรณบุรี ธรรมาสน์เก่าที่สีกาอินสร้างไว้ธรรมมาสน์หอสวดที่ประสกทับ และสีกาอินสร้างไว้ และกลองใหญ่ขุดจากต้นซุงใหญ่ ขึงด้วยหนังวัวกระทิงจากป่าเมืองกาญจนบุรี
เค็นตาโร มิอูระ

เค็นตาโร มิอูระ (三浦 建太郎, Miura Kentarō) (11 กรกฎาคม ค.ศ. 1966 - 6 พฤษภาคม ค.ศ. 2021) เป็นนักเขียนการ์ตูนชาวญี่ปุ่น มีชื่อเสียงจากผลงานมังงะแนวดาร์กแฟนตาซีเรื่อง"เบอร์เซิร์ก" ซึ่งเริ่มตีพิมพ์ในปี ค.ศ. 1989 ในเดือนมกราคม ค.ศ. 2016 "เบอร์เซิร์ก"ทำยอดจำหน่ายได้มากกว่า 40 ล้านเล่มทำให้กลายเป็นหนึ่งในซีรีส์มังงะขายดีตลอดกาล ในปี ค.ศ. 2002 มิอูระได้รับรางวัลวัฒนธรรมเทซูกะ โอซามุ 
เมื่อวันที่ 20 พฤษภาคม ค.ศ. 2021 สำนักพิมพ์ฮาคูเซ็นชะได้ประกาศว่ามิอูระเสียชีวิตเมื่อวันที่ 6 พฤษภาคม ค.ศ. 2021 ด้วยสาเหตุจากการฉีกเซาะของเอออร์ตาเฉียบพลัน พิธีศพจัดเป็นการส่วนตัวภายในครอบครัว
วัดบุญชื่นชู

วัดบุญชื่นชู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพูน อำเภอเมืองปทุมธานี จังหวัดปทุมธานี มีเนื้อที่จำนวน 8 ไร่ 1 งาน ติดต่อกับที่ดินหมู่บ้านสินธร ทิศใต้ติดต่อกับที่ดินเอกชนและหมู่บ้านสินธร ทิศตะวันตกติดต่อถนนเรียบคลองซอยบ้านดาวเรื่อง 
วัดบุญชื่นชู เดิมเป็นที่พักสงฆ์ในปี พ.ศ. 2537 มี นายสมพร ชื่นชู เป็นผู้ถวายที่ดินให้กับทางวัดบุญชื่น ต่อมาในปี พ.ศ. 2539 ขออนุญาตเป็นสำนักสงฆ์ด้วยความเห็นชอบของมหาเถรสมาคม จึงอนุญาตให้สร้างเป็นวัดขึ้นเมื่อวันที่ 28 กรกฎาคม พ.ศ. 2541 และกระทรวงศึกษาธิการ จึงตั้งให้เป็นพระพุทธศาสนาในวันที่ 14 กรกฎาคม พ.ศ. 2543 เป็นต้นมา สร้างศาลาการเปรียญในปี พ.ศ. 2540 สร้างเมรุในปี พ.ศ. 2545 สร้างอุโบสถในปี พ.ศ. 2542 สร้างกุฏิสงฆ์และศาลาอีกจำนวน 3 หลัง ในปี พ.ศ. 2554 ได้รับพระราชทานวิสุงคามสีมาในวันที่ 19 เมษายน พ.ศ. 2556
อาคารและเสนาสนะที่สำคัญ ได้แก่ อุโบสถ ศาลาการเปรียญ วิหารพระแม่กวนอิม มหาเทพมหาเทวี และลานบุญพระประจำวันเกิด
เครื่องราชอิสริยาภรณ์อิซเบลลาชาวคาทอลิก

เครื่องราชอิสริยาภรณ์อิซเบลลาชาวคาทอลิก  เป็นเครื่องราชอิสริยาภรณ์ของประเทศสเปน มอบให้แก่ผู้ที่ทำคุณประโยชน์แก่ประเทศ ซึ่งส่วนใหญ่จะไม่ได้มอบให้กับชาวสเปน แต่จะมอบให้ชาวต่างประเทศเป็นหลัก
เครื่องราชอิสริยาภรณ์นี้ถูกสร้างขึ้นเมื่อปี พ.ศ. 2358 โดยพระเจ้าเฟร์นันโดที่ 7 แห่งสเปน เพื่อให้เกียรติแก่สมเด็จพระราชินีนาถอิซาเบลที่ 1 แห่งกัสติยาในชื่อ "เรอัล อี อเมริกานา ออร์เดน เด อิซาเบล ลา กาตอลิกา" สำหรับเป็นเกียรติยศของผู้กระทำความดีและผู้จงรักภักดีต่อราชวงศ์สเปน รวมถึงกระทำคุณประโยชน์อื่น ๆ ต่ออาณานิคมของสเปน ต่อมาถูกบรรจุเข้าในลำดับเครื่องราชอิสริยาภรณ์ใน พ.ศ. 2390 ในชื่อปัจจุบันคือ "เครื่องราชอิสริยาภรณ์อิซเบลลาชาวคาทอลิก"
การมอบและลำดับชั้น.
พระมหากษัตริย์สเปนทรงเป็นประธานแห่งเครื่องราชอิสริยาภรณ์นี้ และมีรัฐมนตรีว่าการกระทรวงการต่างประเทศแห่งสเปนเป็นอธิการบดีแห่งเครื่องราชอิสริยาภรณ์ โดยผู้ได้รับพระราชทานจะได้รับใบประกาศนียบัตรซึ่งมีลายมือชื่อของประธานและอธิการบดีแห่งราชอิสริยาภรณ์อยู่ สมาชิกอิสริยาภรณ์ชั้นเบญจมาภรณ์เป็นต้นไปจะได้เสื้อคลุมสีทองเป็นเครื่องราชอิสรริยศประกอบเครื่องราชอิสริยาภรณ์และมีตราพระราชลัญจกรประจำตัวผู้ได้รับอีกด้วย ผู้ได้รับชั้นประถมาภรณ์และสายสร้อยจะได้ตำแหน่ง "ฮิสออเฮอมอร์สเอ็คซ์เลนด์ลอร์ด" ผู้ได้รับชั้นตริตาภรณ์และตริตาภรณ์แห่งสมาชิกจะได้ตำแหน่ง "ฮิสออฟเฮอมอสอิลลูสติลอัสลอร์ด" เครื่องราชอิสริยาภรณ์อิซเบลลาชาวคาทอลิกมีลำดับชั้นต่อไปนี้
* ชั้นสายสร้อย (จำกัดเพียง 25 คน)
* ชั้นประถมาภรณ์ (จำกัดเพียง 500 คน)
* ทุติยาภรณ์แห่งสมาชิก (จำกัดเพียง 800 คน)
* ทุติยาภรณ์
* ตริตาภรณ์
* จัตุรถาภรณ์
* ชั้นกางเขนเงิน
* ชั้นเหรียญเงิน
* ชั้นเหรียญทองแดง<ref name="RD2395/1998">1998 Statutes of the Order of Isabella the Catholic.</ref>
ลักษณะแห่งอิสริยาภรณ์.
ลักษณะจะเป็นกางเขนอิเมรัลสีแดงและขอบสีทอง ยอดด้านนอกจะมีลูกเล็ก ๆ คล้าย ๆ ลูกบอลสีทองติดอยู่บนมุมของกางเขนทั้งสี่ ตรงกลางของตัวดวงตราและดาราจะมีจารึกว่า ""A La Lealtad Acrisolada" (เพื่อประกันความจงรักภักดี) และ "Por Isabel la Católica"" (โดยอิซเบลลาแห่งคาทอลิก) บนพ้นสีขาว เหนือคำจารึกมีพวงหรีดสีเชียวพร้อมวงแหวน
แพรแถบอิสริยาภรณ์จะเป็นสีขาวขนาบด้วยสีเหลืองทั้งสองข้าง ยกเว้นชั้นสายสร้อยที่จะมีแพรแถบสีเหลืองและมีเส้นสีขาวเล็ก ๆ ขนาบทั้งสองข้าง
พีชบอยริเวอร์ไซด์

พีชบอยริเวอร์ไซด์ (; โรมาจิ: "Pīchi Bōi Ribāsaido") เป็นซีรีส์มังงะญี่ปุ่น เขียนเรื่องและวาดภาพโดยคูลเคียวชินจะ เผยแพร่ทางเว็บไซต์เว็บคอมิก "Weekly Young VIP" ของ Neetsha ตั้งแต่เดือนมกราคม พ.ศ. 2561 เวอร์ชันรีเมกเขียนเรื่องโดยคูลเคียวชินจะ และวาดภาพโดย Johanne ตีพิมพ์ในนิตยสาร"โชเน็งแมกกาซีนอาร์" นิตยสารมังงะแนว"โชเน็ง"ของสำนักพิมพ์โคดันชะ และยังเผยแพร่ทางเว็บไซต์และแอปพลิเคชัน Magazine Pocket ตั้งแต่เดือนสิงหาคม พ.ศ. 2558 ได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") แล้ว 12 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโออาซาฮิโปรดักชัน ออกอากาศตั้งแต่วันที่ 1 กรกฎาคมถึง 16 กันยายน พ.ศ. 2564
ให้เสียงโดย: ฮารูกะ ชิราอิชิ
ให้เสียงโดย: นาโอะ โทยามะ
ให้เสียงโดย: M.A.O
ให้เสียงโดย: โทชิกิ มาซูดะ
ให้เสียงโดย: เมงูมิ โทดะ
ให้เสียงโดย: จิโร ไซโต
ให้เสียงโดย: ฮารูกะ โทมัตสึ
ให้เสียงโดย: มายุ มิเนดะ
ให้เสียงโดย: ไดซูเกะ ฮิรากาวะ
ให้เสียงโดย: มิซาโตะ มูไร
ให้เสียงโดย: ยูริกะ คูโบะ
ให้เสียงโดย: ยูโกะ ซูซูฮานะ
ให้เสียงโดย: ทากุ ยาชิโระ
ให้เสียงโดย: ซาโตชิ มิกามิ
ให้เสียงโดย: มิงิฮิโตะ
กรอมา

กรอมา  เป็นเครื่องแต่งกายดั้งเดิมของกัมพูชา สามารถใช้งานได้หลายรูปแบบ เช่น ใช้พันคอ โพกศีรษะ ต่างผ้าเช็ดหน้า เคียนเอว ห่มคลุมกันแดดฝน หรือใช้เป็นเปลสำหรับทารก นักกีฬาบุกกาเตาจะเคียนกรอมาที่หัว เอว และกำปั้น และใช้สีของกรอมาเพื่อแยกแยะระดับทักษะของนักกีฬา โดยกรอมาสีดำถือว่ามีระดับทักษะสูงสุด หากเป็นสีขาวจะหมายถึงระดับทักษะต่ำสุด กรอมาสวมใส่ได้ในทุกเพศทุกวัย โดยมากเป็นลายตารางสีแดงหรือสีน้ำเงิน ถือเป็นสัญลักษณ์ประจำชาติอย่างหนึ่งของกัมพูชา
ในยุคเขมรแดงเรืองอำนาจ รัฐบาลบังคับให้ชาวเขมรสวมชุดสีดำ และพันคอด้วยกรอมาลายตารางหมากรุก ซึ่งการแต่งกายเช่นนี้ ชาวไทยในเกาะกงจะเรียกว่า "กา", "เขมรดำ" หรือ "เขมรกาดำ" ด้วยเปรียบเปรยทั้งสีผิวกับสีชุด
ผู้มีเชื้อสายเขมรในภาคตะวันออกเฉียงเหนือของประเทศไทย จะใช้กรอมาเช่นกัน แต่เรียกตามภาษาไทยว่าผ้าขาวม้า
ท่าอากาศยานบัยฮาน

ท่าอากาศยานบัยฮาน (IATA: BHN, ICAO: OYBN) เป็นท่าอากาศยานที่รองรับเมืองบัยฮานในเขตผู้ว่าการชับวะฮ์ ประเทศเยเมน
สิ่งอำนวยความสะดวก.
ท่าอากาศยานตั้งอยู่ที่ความสูง เหนือระดับน้ำทะเลปานกลาง มีทางวิ่งเครื่องบินเดียวที่ปูด้วยยางมะตอยคิดเป็นเนื้อที่
ตำบลท่าวังตาล

ท่าวังตาล เป็นตำบลในอำเภอสารภี จังหวัดเชียงใหม่ เป็นที่ตั้งเวียงกุมกาม ซึ่งเป็นอดีตเมืองหลวงอาณาจักรล้านนาที่พญามังรายโปรดให้สร้างขึ้น และเป็นพื้นที่ขยายตัวของชุมชนที่รองรับความเจริญเติบโตของนครเชียงใหม่
ที่ตั้งและอาณาเขต.
ตำบลท่าวังตาลมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ท่าวังตาล พัฒนาการมาจากชุมชนโบราณสถานเวียงกุมกาม ซึ่งพญามังรายทรงสร้างขึ้นบริเวณที่ราบลุ่มแม่น้ำปิง เป็นรูปสี่เหลี่ยมผืนยาวตามลำน้ำปิงสายเก่า ตัวเมืองวางแนวทแยงทิศตะวันออกเฉียงใต้สู่ตะวันตกเฉียงเหนือ โดยกำแพงด้านเหนือเลียบปิงห่าง การวางผังเมืองแนวทแยงคงช่วยชะลอการส่งน้ำจากแม่น้ำเข้าคูเมือง เพื่อไม่ให้น้ำไหลแรงจนทำให้คูเมืองเสียหาย หลังจากพญามังรายสร้างเมืองเชียงใหม่ เวียงกุมกามจึงมีฐานะเป็นพันนากุมกาม จนกระทั่งสมัยธนบุรี ชื่อของพันนากุมกามได้หายไป แต่กลับปรากฎเป็นชื่อ "ท่าวังตาล"
เมื่อสมเด็จพระเจ้ากรุงธนบุรีทรงกองทัพธนบุรีมาช่วยพระยาจ่าบ้านและพระเจ้ากาวิละต่อสู้กับพม่า ซึ่งยึดครองเมืองเชียงใหม่ โดยสู้รบกันที่ท่าวังตาล ในสมัยพระเจ้ากาวิละ ท่าวังตาลเป็นท่าน้ำที่สำคัญแห่งหนึ่ง เมื่อพระเจ้ากาวิละเดินทางกลับจากกรุงเทพฯ พระเจ้ากาวิละจะขึ้นเรือที่ท่าวังตาลเช่นกัน ท่าวังตาลจึงเป็นท่าน้ำสืบมาจนกระทั่งการคมนาคมทางน้ำหมดความสำคัญลง ต่อมาในสมัยพระเจ้ากาวิโลรสสุริยวงศ์ และพระเจ้าอินทวิชยานนท์ ได้ใช้สถานที่นี้เป็นที่ประหารชีวิตนักโทษเมืองเชียงใหม่ ปัจจุบันคือ สุสานท่าวังตาล ในเขตตำบลป่าแดด 
ปี พ.ศ. 2492 หมู่ 12 บ้านเกาะกลาง ตำบลท่าวังตาล อำเภอสารภี ขุนไตรกิตยานุกูล (อัมพร ไตรกิตยานุกูล) ผู้ว่าราชการจังหวัดเชียงใหม่ และพระยารามราชภักดี ปลัดกระทรวงมหาดไทย ทำหน้าที่แทนรัฐมนตรีว่าการกระทรวงมหาดไทยในขณะนั้น ได้พิจารณาโอนท้องที่หมู่บ้านเกาะกลางไปขึ้นกับตำบลป่าแดด ของอำเภอเมืองเชียงใหม่ โดยตั้งเป็นหมู่ 8 ตำบลป่าแดด
การแบ่งเขตการปกครอง.
การปกครองส่วนภูมิภาค.
พื้นที่ตำบลท่าวังตาลประกอบด้วยหมู่บ้านทั้งสิ้นจำนวน 13 หมู่บ้าน มีจำนวนประชากร 11,981 คน แบ่งเป็นชาย 5,485 คน หญิง 6,496 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 2 ในอำเภอสารภี
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลท่าวังตาลเดิมมีฐานะเป็นสภาตำบลท่าวังตาล ในปี พ.ศ. 2516 ต่อมาปี พ.ศ. 2538 สภาตำบลท่าวังตาลมี 13 หมู่บ้าน พื้นที่ 13.63 ตารางกิโลเมตร ประชากร 8,702 คน และ 2,867 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลท่าวังตาลอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลท่าวังตาล
ปี พ.ศ. 2551 เขตองค์การบริหารส่วนตำบลท่าวังตาลมี 13 หมู่บ้าน พื้นที่ 13.63 ตารางกิโลเมตร ประชากร 9,593 คน และ 3,797 ครัวเรือน รายได้จริงไม่รวมเงินอุดหนุน 21.27 ล้านบาท รายจ่ายประจำ 7.41 ล้านบาท สมาชิกสภาองค์การบริหารส่วนตำบลท่าวังตาล จะครบวาระในวันที่ 30 กรกฎาคม พ.ศ. 2552 กับประสงค์จะจัดตั้งเป็นเทศบาลตำบลตั้งแต่วันที่ 1 สิงหาคม พ.ศ. 2552 กระทรวงมหาดไทยจึงพิจารณาให้องค์การบริหารส่วนตำบลท่าวังตาลอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลท่าวังตาล
วัดหัวข่วง (จังหวัดแพร่)

วัดหัวข่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่
วัดหัวข่วง เชื่อกันว่าสร้างในสมัยเดียวกันกับพระธาตุช่อแฮ (พ.ศ. 1387) และวัดพระหลวงธาตุเนิ้ง คาดว่าสร้างขึ้นในสมัยท้าวพหุสิงห์ พระโอรสพ่อขุนหลวงพล เจ้าผู้ครองนครแพร่คนแรก เมื่อพ่อขุนหลวงพลอพยพมาจากเมืองสิบสองปันนา ทางตอนใต้ของจีน ท่านลงมาตั้งที่บริเวณอำเภอร้องกวาง แต่พบว่ามีผู้ปกครองอยู่แล้ว คือ เจ้าวงพระถางเฒ่า จึงย้ายมาบริเวณอำเภอเมืองแพร่ มาสร้างชุมชน ได้สร้างวัดแห่งหนึ่งขึ้นนั่นก็คือ วัดหลวง หลังจากปกครองเมืองแพร่มาเป็นเวลานานและอายุมากขึ้น จึงได้ยกเมืองให้แก่โอรสนามว่าท้าวพหุสิงห์ หลังจากขึ้นครองเมืองแล้ว ท้าวพหุสิงห์ได้บูรณะวัด โดยว่าจ้างช่างชาวเมืองเวียงพางคำเชียงแสน มาซ่อมแซมบูรณะวัดหลวง จากนั้นแม่เฒ่าจันคำวงศ์ ย่าของท้าวพหุสิงห์ได้เห็นฝีมือที่สวยงามของช่าง จึงคิดจะสร้างวัดขึ้นใหม่อีกแห่งหนึ่ง จึงเลือกเอาที่ดินว่างเป็นลานกว้างขวางกว่าเดิมใช้เป็น ข่วงเล่นกีฬาประจำเมือง เป็นที่สร้างวัด และใช้ช่างคนเดิมที่เคยมาบูรณะวัดหลวง วัดที่สร้างขึ้นใหม่ได้ชื่อว่า วัดหัวข่วงสิงห์ชัย 
พระธาตุเจดีย์มีลักษณะเป็นแบบศิลปะล้านนา และมีขนาดใหญ่ที่สุดในเมืองแพร่ มีตำนานเล่าถึงการปรากฏของดวงแก้วออกมาจากยอดพระธาตุ มีขนาดเป็นรูปทรงกลมเท่าผมส้ม เปล่งรัศมีสุกใสสีส้มแกมสีเขียวมรกตดังสีพระจันทร์ ทรงกรด แสงสุกใสดังกล่าวมักจะมีปรากฏให้เห็นช่วงเวลาใกล้วันสำคัญของพระพุทธศาสนา พระธาตุเจดีย์มีฐานเป็นรูปสี่เหลี่ยม กว้างด้านละ 13.50 เมตร สูง 25.60 เมตร ภายใต้ฐานเจดีย์มีสำเภาเงิน สำเภาทอง บรรจุพระบรมสารีริกธาตุของพระพุทธเจ้า 
วิหารตกแต่งฐานพระประธานประดับด้วยมุก ประตูด้านหน้าแกะสลักเป็นภาพพุทธประวัติ ทำฉัตรเก้าชั้นด้วยเงินจากเมืองตะโก้ง หงสาวดีไว้ในวิหาร และภายหลังกรมศิลปากรได้เข้ามาบูรณะพระธาตุเจดีย์และอุโบสถซึ่งเป็นอุโบสถทรงล้านนา
ตำบลเซกา

เซกา เป็นตำบลในอำเภอเซกา จังหวัดบึงกาฬ ตั้งอยู่ริมทางหลวงแผ่นดินหมายเลข 2026 แบ่งเขตการปกครองออกเป็น 23 หมู่บ้าน ณ พ.ศ. 2563 ตำบลนี้มีประชากร 19,001 คน
โร่วเปาปู้ชือโร่ว

โร่วเปาปู้ชือโร่ว ("เปาเนื้อไม่กินเนื้อ") เป็นนามปากกาของนักเขียนนวนิยายชาวจีนในเว็บไซต์นิยายออนไลน์ Jinjiang Literature City เธอมีชื่อเสียงโด่งดังจากผลงานนวนิยายหมื่นล้านวิว ฮัสกี้หน้าโง่กับอาจารย์เหมียวขาวของเขา ซึ่งกำลังสร้างเป็นซีรีส์โทรทัศน์ทาง Tencent Video 
ประวัติ.
โร่วเปาปู้ชือโร่ว เป็นนามปากกาของนักเขียนนวนิยายหญิงชาวจีนที่ไม่เปิดเผยชื่อจริง เธอเป็นนักเขียนทำสัญญามีผลงานประจำบนเว็บไซต์นวนิยายออนไลน์ Jinjiang Literature City โด่งดังอย่างมากจากเรื่อง "ฮัสกี้หน้าโง่กับอาจารย์เหมียวขาวของเขา" (二哈和他的白猫师尊) นวนิยายแนวบำเพ็ญเซียน ที่เธอเริ่มเขียนในปี 2017 และอวสานลงในปี 2019 มียอดผู้อ่าน(นับถึงพฤษภาคม 2021) มากกว่า 10,206 ล้านวิว ทันทีที่อวสานได้นำไปสร้างซีรีส์โทรทัศน์ทาง Tencent Video เรื่อง ฮัสกี้หน้าโง่กับอาจารย์เหมียวขาวของเขา นำแสดงโดย เฉิน เฟย์ยฺหวี่ และ หลัว ยฺหวินซี ที่กำลังจะออกอากาศทั้งในประเทศจีน และประเทศไทย ผลงานของเธอเรื่องดังกล่าวตีพิมพ์เป็นภาษาไทยโดย ROSE Publishing 
ผลงานของโร่วเปามีจุดเด่นเรื่องเนื้อหาอันเข้มข้น มีความพลิกผันและปมปริศนารอให้คลี่คลาย บนพื้นฐานความสัมพันธ์ตัวละครที่มีความสะเทือนอารมณ์ (Angst) ฮัสกี้หน้าโง่ฯ เคยขึ้นอันดับถึง 1 ของเว็บไซต์จิ้นเจียง ฉบับนวนิยายของฮัสกี้หน้าโง่ฯ มีการตีพิมพ์ในหลายภาษา ได้แก่ จีนตัวย่อ จีนตัวเต็ม เวียดนาม เกาหลี ไทย อังกฤษ อิตาเลียน และ ฮังกาเรียน ฉบับตีพิมพ์ภาษาจีนตัวย่อใช้ชื่อ ไห่ถังเวยอวี่กงกุยถู (海棠微雨共归途) เมษายน 2564 สำนักพิมพ์โรสเปิดเผยว่าฮัสกี้หน้าโง่ฯ เป็นนิยายที่มีกระแสตอบรับเป็นอันดับหนึ่งของสำนักพิมพ์ นิตยสาร Sarakadee Lite กล่าวว่า "ฮัสกี้หน้าโง่ฯ สอดแทรกประเด็นเชิงโครงสร้างสังคม การเมือง และสะท้อนความดำมืดของมนุษย์ออกมาได้อย่างแยบยล" ปลายปี ฮัสกี้หน้าโง่ฯ ชนะผลโหวต นิยายในดวงใจแห่งปี 2021 ของ Rose Publishing ในขณะที่ตัวละครนำ โม่หราน และ ฉู่หว่านหนิง ชนะผลโหวต พระเอกในดวงใจแห่งปี 2021 และ นายเอกในดวงใจแห่งปี 2021 ตามลำดับ
ปี 2018 เธอเริ่มเขียนนวนิยายยาวเรื่อง "อวี๋อู" (余污) เป็นแนวย้อนยุคที่อยู่ในจักรวาลเดียวกับ ฮัสกี้หน้าโง่กับอาจารย์เหมียวขาวของเขา และอวสานเมื่อ ต.ค. 2019 ฉบับตีพิมพ์ภาษาจีนตัวย่อได้มีการรีไรท์และปรับชื่อเป็น เฟิงปัวทุนเทียนถงเจิ้งลู่ (风波吞天同征路)
ปี 2021 โร่วเปา เปิดตัวนิยายเรื่องใหม่ทางเว็บไซต์จิ้นเจียง เรื่อง "ปิ้งอันเปิ่น" (病案本) แปลว่า แฟ้มประวัติผู้ป่วย/สมุดเวชระเบียน เป็นนิยายแนวไซไฟและสืบคดีฆาตกรรม ซึ่งใช้เวลาเพียงเดือนเศษ (นับถึง 21 กันยายน 2021) ในการมียอดผู้อ่านมากกว่า 1 พันล้านวิว
ปี 2022 โร่วเปา ประกาศไว้ท้ายนิยาย ปิ้งอันเปิ่น ตอนที่ 154 แสดงความจำนงไม่ต่อสัญญานักเขียนประจำของจิ้นเจียงหลังจากสัญญาหมดลงในเดือนกุมภาพันธ์ เดือน ก.พ. ผลงาน ฮัสกี้หน้าโง่และอาจารย์เหมียวขาวของเขา ได้รับรางวัล Naiin Readers’ Awards 2021 เป็น อันดับ 1 สาขา รางวัลที่สุดของหนังสือนิยายวายแห่งปี สมาคมผู้จัดพิมพ์และผู้จำหน่ายหนังสือแห่งประเทศไทย ประกาศ "ที่สุดสิ่งพิมพ์ 2021" โดยมี ฮัสกี้หน้าโง่และอาจารย์เหมียวขาวของเขา เป็น อันดับ 5 ของหนังสือเล่มที่มียอดขายดีที่สุดในปี พ.ศ. 2564 เดือน ม.ค. ปี 2023 Rose Publishing ประกาศว่า ฮัสกี้หน้าโง่และอาจารย์เหมียวขาวของเขา ฉบับภาษาไทยขายไปแล้วมากกว่า 150,000 เล่ม
ตำบลแม่นาวาง

แม่นาวาง เป็นตำบลในอำเภอแม่อาย จังหวัดเชียงใหม่ ประเทศไทย ใน พ.ศ. 2563 ตำบลนี้มีประชากร 15,118 คน
การแบ่งเขตการปกครอง.
ตำบลแม่นาวางแบ่งออกเป็น 17 หมู่บ้าน ได้แก่
การปกครองส่วนท้องถิ่น.
พื้นที่ตำบลทั้งหมดอยู่ในเขตองค์การบริหารส่วนตำบลแม่นาวาง
สการ์เล็ต เน็กซัส

สการ์เล็ต เน็กซัส (SCARLET NEXUS) เป็นเกมแอ็กชันเล่นตามบทบาทที่กำลังจะวางจำหน่าย พัฒนาโดยบันไดนัมโกะสตูดิโอส์และโทเซะ จัดจำหน่ายโดยบันไดนัมโกะเอนเตอร์เทนเมนต์ มีกำหนดจำหน่ายในวันที่ 25 มิถุนายน พ.ศ. 2564 สำหรับวินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน และเอกซ์บอกซ์ซีรีส์เอกซ์และซีรีส์เอส
อนิเมะดัดแปลง.

เมื่อวันที่ 18 มีนาคม พ.ศ. 2564 ได้มีการประกาศดัดแปลงเกมเป็นซีรีส์อนิเมะโทรทัศน์ ผลิตโดยสตูดิโอซันไรส์ Funimation ถือครองลิขสิทธิ์เผยแพร่นอกทวีปเอเชียโดย เมเดียลิงก์ถือครองลิขสิทธิ์เผยแพร่ในเอเชียใต้และเอเชียตะวันออกเฉียงใต้ ฮิโรยูกิ นิชิมูระเป็นผู้กำกับของซีรีส์ โยอิจิ คาโต, โทชิโซ เนโมโตะ และอากิโกะ อิโนอูเอะเป็นผู้เขียนบท ตัวนิชิมูระและยูจิ อิโตะเป็นผู้ออกแบบตัวละคร ฮิโรโนริ อานาซาวะรับผิดชอบดนตรีประกอบซีรีส์ ซีรีส์อนิเมะออกอากาศตั้งแต่วันที่ 1 กรกฎาคม ถึงวันที่ 23 ธันวาคม พ.ศ. 2564 เพลงเปิดของซีรีส์อนิเมะคือเพลง "Red Criminal" โดยวง The Oral Cigarettes
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง
พระเจ้าโอลาฟที่ 2 แห่งเดนมาร์ก

พระเจ้าโอลาฟที่ 2 แห่งเดนมาร์ก (ธันวาคม ค.ศ. 1370 - 3 สิงหาคม ค.ศ. 1387) ทรงเป็นพระมหากษัตริย์แห่งเดนมาร์ก ในพระนาม กษัตริย์โอลาฟที่ 2 (บางครั้งทรงถูกเรียกเป็น "โอลาฟที่ 3") ตั้งแต่ปีค.ศ. 1376 และทรงเป็นพระมหากษัตริย์แห่งนอร์เวย์ ในพระนาม พระเจ้าโอลาฟที่ 4 แห่งนอร์เวย์ จนกระทั่งสวรรคต พระองค์เป็นพระราชโอรสองค์เดียวในสมเด็จพระราชินีนาถมาร์เกรเธอที่ 1 แห่งเดนมาร์กและพระเจ้าโฮกุนที่ 6 แห่งนอร์เวย์ และยังเป็นพระราชนัดดาในพระเจ้ามักนุสที่ 4 แห่งสวีเดนและพระเจ้าวัลเดมาร์ที่ 4 แห่งเดนมาร์ก
รัชกาล.
เมื่อพระเจ้าวัลเดมาร์ที่ 4 แห่งเดนมาร์ก พระอัยกาฝ่ายพระมารดาเสด็จสวรรคต เจ้าชายโอลาฟยังทรงมีพระชนมายุ 5 พรรษา พระองค์ได้รับการสถาปนาเป็นพระมหากษัตริย์แห่งเดนมาร์กโดยสภาเดนฮอฟที่เมืองสลาเกลเซอในปีถัดมา พระราชมารดาของพระองค์คือ สมเด็จพระราชินีมาร์เกรเธอแห่งนอร์เวย์ ได้เป็นผู้สำเร็จราชการแทนพระองค์ในช่วงที่ทรงพระเยาว์ พระองค์ได้รับการสถาปนาเป็น "รัชทายาทที่แท้จริงแห่งสวีเดน" ซึ่งเป็นคำยืนกรานของพระราชมารดาของพระองค์ เนื่องจากพระเจ้ามักนุสที่ 4 แห่งสวีเดน พระอัยกาฝ่ายพระบิดาของพระองค์ถูกบีบบังคับให้สละราชสมบัติ กษัตริย์โอลาฟได้รับการสรรเสริญในฐานะกษัตริย์ที่แคว้นสคาเนีย รวมถึงเมืองที่ถูกยึดครองโดยสันนิบาตฮันเซอนับตั้งแต่สนธิสัญญาสตราลซุนด์ (ค.ศ. 1370) สมเด็จพระราชินีมาร์เกรเธอทรงลงพระปรมาภิไธยในกฎบัตรฮานเฟสเนงแทนพระองค์กษัตริย์โอลาฟ ซึ่งยังทรงพระเยาว์เกินกว่าจะบรรลุนิติภาวะด้วยพระชนมายุ 15 พรรษา ในกฎบัตร กษัตริย์โอลาฟต้องทรงร่วมประชุมสภาเดนฮอฟอย่างน้อยปีละหนึ่งครั้ง และต้องส่งคืนทรัพย์สินที่กษัตริย์วัลเดมาร์ที่ 4 สมเด็จตาของพระองค์ทรงยึดจากเหล่าขุนนางไปในช่วงรัชกาลก่อนหน้า
กษัตริย์โอลาฟที่ 2 แห่งเดนมาร์กได้เป็นพระมหากษัตริย์แห่งนอร์เวย์หลังจากพระราชบิดาเสด็จวรรคตในปีค.ศ. 1380 เมื่อกษัตริย์โอลาฟทรงบรรลุนิติภาวะในปีค.ศ. 1385 พระราชมารดาก็ยังทรงปกครองประเทศผ่านพระองค์ ด้วยพระองค์ทรงครองราชบัลลังก์นอร์เวย์ เดนมาร์กและนอร์เวย์จึงรวมตัวกันเป็นสหภาพร่วมและปกครองโดยเดนมาร์ก เดนมาร์กและนอร์เวย์มีพระมหากษัตริย์พระองค์เดียวกัน มีเพียงสมัยไร้กษัตริย์เป็นช่วงสั้นๆ เท่านั้น จนกระทั่งนอร์เวย์ประกาศเอกราชจากเดนมาร์กในปีค.ศ. 1814
สวรรคตและหลังจากนั้น.
กษัตริย์โอลาฟที่ 2 แห่งเดนมาร์กเสด็จสวรรคตอย่างไม่มีใครคาดคิดที่ปราสาทฟาสเตอโบ ในเดือนสิงหาคม ค.ศ. 1387 ด้วยพระชนมายุเพียง 16 พรรษา พระบรมศพถูกฝังที่โบสถ์ซอรือบนเกาะเชลลันด์ ซึ่งเป็นที่เดียวกับที่ฝังพระบรมศพของพระอัยกา และหลังจากนั้นมีการฝังพระบรมศพของพระราชมารดา ณ ที่แห่งนี้เช่นกัน มีข่าวลือหนาหูว่า กษัตริย์โอลาฟทรงถูกลอบวางยาพิษจนสวรรคต หลังจากนั้น สมเด็จพระราชินีมาร์เกรเธอ พระราชมารดาของพระองค์ได้รวมสามราชอาณาจักรของสแกนดิเนเวียเป็นหนึ่งเดียวในฐานะรัฐร่วมประมุข หลังจากรัชสมัยกษัตริย์โอลาฟ ไม่มีพระมหากษัตริย์นอร์เวย์พระองค์อื่นใดที่ประสูติบนแผ่นดินนอร์เวย์มากว่า 500 ปี จนกระทั่งสมเด็จพระราชาธิบดีฮารัลด์ที่ 5 แห่งนอร์เวย์ พระมหากษัตริย์พระองค์ปัจจุบัน ทรงประสูติบนแผ่นดินนอร์เวย์ในปีค.ศ. 1937 การสวรรคตของกษัตริย์โอลาฟที่ 2 ถือเป็นการสิ้นสุดทายาทสายบุรุษของราชวงศ์ยาลโบในสวีเดน
ในปีค.ศ. 1402 มีเรื่องราวของโอลาฟตัวปลอมเกิดขึ้น ซึ่งอ้างตนว่าเป็นพระองค์ ก่อนที่เขาจะถูกสั่งประหารชีวิตด้วยการเผาทั้งเป็น
มหายุทธศาสตร์

มหายุทธศาสตร์  คือแนวคิดในภาพรวมเพื่อผลประโยชน์สูงสุดของประเทศหนึ่งหรือกลุ่มประเทศหนึ่งทั้งในยามปกติและในยามสงคราม เป็นการวางแผนในระยะยาวเกินกว่าสิบปี ครอบคลุมด้านความมั่นคง, ด้านการทหาร, ด้านเศรษฐกิจ และด้านการต่างประเทศ 
เซอร์แบซิล เฮนรี ลิดเดลล์ ฮาร์ต นักยุทธศาสตร์ทหารชาวอังกฤษเคยกล่าวถึงมหายุทธศาสตร์ไว้ว่า:
"มหายุทธศาสตร์เป็นการผสมผสานและกำหนดทิศทางต่อทรัพยากรทั้งปวงของประเทศหรือกลุ่มประเทศ เพื่อการบรรลุวัตถุประสงค์ทางการเมืองหรือการสงคราม"
"มหายุทธศาสตร์ควรจะมีทั้งการคำนวณและการพัฒนาพลังอำนาจทางเศรษฐกิจและพลังอำนาจแห่งชาติด้านประชากร เพื่อที่จะให้มีประชากรที่เพียงพอทั้งด้านปริมาณและคุณภาพ เพื่อนำไปใช้ในการสู้รบในสงคราม เช่นเดียวกันกับพลังอำนาจด้านขวัญกำลังใจในการสู้รบในอันที่จะกระตุ้นพลังอำนาจทางด้านจิตใจของประชาชนในชาติ เพื่อเพิ่มความแข็งแกร่งของพลังอำนาจของชาติโดยรวม"
สหราชอาณาจักรนิยามคำว่ามหายุทธศาสตร์ว่ามีความหมายเดียวกับ ยุทธศาสตร์ชาติ (national strategy) สหรัฐอเมริกากำหนดให้มหายุทธศาสตร์เป็น ยุทธศาสตร์ความมั่นคงแห่งชาติ (national security strategy) และถือเป็นยุทธศาสตร์ชาติในเวลาเดียวกัน
มหายุทธศาสตร์มีองค์ประกอบสำคัญห้าส่วน ได้แก่: เป้าหมาย (end), วิธีการ (way), ทรัพยากร (mean), การทดสอบยุทศาสตร์ (strategic test), การประเมินและจัดการความเสี่ยง (assessment/management) ดังนั้น การจะตั้งมหายุทธศาสตร์จำเป็นต้องกำหนดเป้าหมายหรือความมุ่งประสงของชาติเสียก่อน
สมุดภาพระบายสี

สมุดภาพระบายสี  เป็นประเภทของสมุดที่มีภาพวาดลายเส้น มีจุดมุ่งหมายให้เพิ่มสีลงไปโดยใช้สีเทียน ดินสอสี ปากกาเคมี การทาสี หรืออื่น ๆ สมุดภาพระบายสีแบบดั้งเดิมจะพิมพ์ลงในกระดาษหรือการ์ด บางเล่มอาจมีปรุรู เพื่อให้สามารถแยกหน้านั้นออกจากสมุดภาพได้ นอกจากนี้บางเล่มอาจมีเรื่องเล่าเพิ่มเติมเข้ามาด้วย ในทุกวันนี้สมุดภาพระบายสีสำหรับเด็กจำนวนมากจะมีการนำตัวการ์ตูนที่เป็นที่นิยมเข้ามาภายในเล่ม ซึ่งสมุดภาพระบายสีเหล่านี้มักถูกใช้ในฐานะสินค้าส่งเสริมความนิยมของการ์ตูนเรื่องนั้น ๆ สมุดภาพระบายสีอาจรวมกิจกรรมอื่นเข้ามา เช่น การเชื่อมต่อจุด วงกต และปริศนาอื่น ๆ บางเล่มอาจมีการใช้สติกเกอร์ร่วมด้วย 
เดิมทีกิจกรรมการระบายสีลงในสมุดภาพเป็นกิจกรรมของชนชั้นขุนนางในคริสต์ศตวรรษที่ 17 และเริ่มแพร่หลายสำหรับเด็กเมื่อมีการพัฒนาเทคโนโลยีการพิมพ์โดยใช้ภาพพิมพ์หิน ซึ่งเริ่มที่แรกในเยอรมนีในคริสต์ทศวรรษ 1790
สมเด็จพระภัควดี พระศรีสุชาดา

สมเด็จพระภัควดี พระศรีสุชาดา มหากระษัตรี บรมบพิตร พระนามเดิม นักนางอี เป็นพระธิดาในสมเด็จพระแก้วฟ้า (นักองค์ด้วง) ประสูติแต่นักนางทา ต่อมารับราชการเป็นพระอัครมเหสีในพระนารายน์ราชารามาธิบดี มีพระราชธิดาเพียงพระองค์เดียวคือนักองค์เภา บาทบริจาริกาในสมเด็จพระบวรราชเจ้ามหาสุรสิงหนาท
พระประวัติ.
สมเด็จพระภัควดี พระศรีสุชาดา เป็นพระธิดาในสมเด็จพระแก้วฟ้า (นักองค์ด้วง) ประสูติแต่นักนางทา ธิดาพระยากระลาโหม (เมี้ยน) และทรงมีเชื้อสายไทยจากพระอัยยิกาฝ่ายพระชนกชื่อนักนางรอด เป็นหญิงจากกรุงศรีอยุธยา มีพระอนุชาร่วมบิดามารดาชื่อนักองค์ธม และพระเชษฐาต่างมารดาไม่มีพระนามอีกพระองค์ เมื่อจำเริญชันษาขึ้นได้ถวายตัวเข้ารับราชการเป็นฝ่ายใน พระนารายน์ราชารามาธิบดีทรงยกนักนางอีขึ้นเป็นพระอัครมเหสีทรงพระนาม "สมเด็จพระภัควดี พระศรีสุชาดา มหากระษัตรี บรมบพิตร" เมื่อ พ.ศ. 2311 คู่กับสมเด็จพระภัควดี พระเอกกระษัตรี ซึ่งเป็นอัครมเหสีอีกพระองค์โปรดที่แต่งตั้งไว้ตั้งแต่ พ.ศ. 2308 หลังจากนั้นสมเด็จพระภัควดี พระศรีสุชาดาประสูติการพระราชธิดาพระองค์เดียว มีพระนามว่านักองค์เภา และด้วยความที่พระองค์เป็นพระอัครมเหสี จึงมีฐานะเป็นพระมารดาเลี้ยงหรือสมเด็จพระท้าวของนักองค์เองด้วย
เมื่อกรุงกัมพูชาเกิดจลาจล พระยายมราช (แบน) และพระยากลาโหม (ปก) พาเจ้านายเขมรและเขมรเข้ารีตประมาณ 500 คน เข้ามาพึ่งพระบรมโพธิสมภารพระบาทสมเด็จพระพุทธยอดฟ้าจุฬาโลกมหาราชเมื่อ พ.ศ. 2325 เจ้านายเขมรที่เสด็จลี้ภัยในคราวนั้น ได้แก่ สมเด็จพระภัควดี พระศรีสุชาดา, นักนางแม้น, นักองค์อี, นักองค์เภา และนักองค์เอง แต่นักองค์เม็ญป่วย ถึงแก่พิราลัยเสีย สมเด็จพระบวรราชเจ้ามหาสุรสิงหนาทกราบทูลขอนักองค์อีและนักองค์เภาไปเป็นพระสนมเอกในวังหน้าสองพระองค์ ส่วนนักองค์เอง พระบาทสมเด็จพระพุทธยอดฟ้าจุฬาโลกมหาราชทรงชุบเลี้ยงเป็นพระราชโอรสบุญธรรม เข้าใจว่าสมเด็จพระภัควดีคงประทับอยู่ร่วมกับนักองค์เองในวังเจ้าเขมรหรือในวังหน้าร่วมกับนักองค์เภา ส่วนนักนางแม้นบวชเป็นชีที่วัดหลวงชี (ปัจจุบันคือวัดบวรสถานสุทธาวาส) ในวังหน้า
"ราชพงษาวดารกรุงกัมพูชา" ระบุว่า สมเด็จพระภัควดี พระศรีสุชาดา และนักองค์เภา เดินทางออกจากสยามเข้ากัมพูชาทางเมืองพระตะบอง แล้วเดินทางออกจากพระตะบองพร้อมกับเจ้าพระยาอภัยธิเบศร์ (แบน) เสด็จไปประทับที่พระตำหนักตำบลโพธิกำโบ (แปลว่า "โพธิปูน") ตั้งแต่ พ.ศ. 2349 และ พ.ศ. 2350 สมเด็จพระอุไทยราชาธิราชรามาธิบดี ตรัสใช้พระองค์แก้ว (ด้วง) และออกญาจักรี (แกบ) นำเครื่องราชบรรณาการไปถวายพระบาทสมเด็จพระพุทธยอดฟ้าจุฬาโลกมหาราชที่กรุงเทพมหานคร เพื่อขอรับสมเด็จพระปิตุจฉาคือนักองค์อีและนักองค์เภาที่ประทับอยู่กรุงสยามกลับคืนกรุงกัมพูชา เอกสารไทยระบุว่าพระบาทสมเด็จพระพุทธยอดฟ้าจุฬาโลกมหาราชไม่โปรดพระราชทาน เพราะ "มีพระองค์เจ้าอยู่ จะให้ออกไปมิได้มารดากับบุตรจะพลัดกัน" กล่าวคือมิทรงอนุญาตให้ทั้งนักองค์อีและนักองค์เภากลับกรุงกัมพูชา ขณะที่เอกสารเขมรระบุว่า พระบาทสมเด็จพระพุทธยอดฟ้าจุฬาโลกมหาราชโปรดเกล้าพระราชทานให้ นักองค์เม็ญ นักองค์เภา และสมเด็จพระภัควดีพระเอกกระษัตรี (น่าจะเป็น สมเด็จพระภัควดี พระศรีสุชาดา) กลับคืนเมืองเขมร เว้นแต่นักองค์อีที่คงให้อยู่กรุงเทพมหานครทั้งมารดาและพระราชบุตร